Nygård (Bergen)

**Nygård** er et strøk i Bergen som  har grenser fra Lille Lungegårdsvanns vestside gjennom Bergen kunstmuseum (Stenersens samling), gjennom Nygård skole, sørøst for St. Paul kirke gjennom kvartalet mellom Christies gate og Professor Keysers gate, gjennom Museumsbygningens søndre fløy til Joachim Frieles gate. Dette var  bygrense før byutvidelsen i 1877. Derfra grenser strøket  sørøstover gjennom Olaf Ryes vei til Wolffsgate og videre i sørøstlig retning til slutten av kvartalsbebyggelsen. Her har grensen en 90 graders vinkel sørvestover til Thormøhlens gate, langs denne frem til Høyteknologi-bygget, i linje bak det og ut i bukten ved Florida sykehus. Så langs Fjøsangerveien langs den gamle strandlinjen til *strømmen* i Lille Lungegårdsvann.

Nygård omfattes av de syv grunnkretsene Florida, Nygårdshøyden, Grieghallen, Nygårdstangen, Jonas Reins gate, Fredrik Meltzers gate og Johannes Bruns gate, med til sammen 3&nbsp;063 innbyggere 1. januar 2014 og et areal på 0,47&nbsp;km² (hvorav 0,01&nbsp;km² ferskvann), men disse tallene inkluderer ikke Nygårdsparken som delvis ligger innenfor strøkets grenser. Det grenser til Sydnes og Sentrum i nord og Møhlenpris i vest. I øst ligger et område som ikke omfattes av strøksinndelingen (var tidligere vann), hvor Bergen Storsenter, Statens Hus, Bergen Busstasjon og Bergen hovedbrannstasjon nå holder til.

Nygård ble innlemmet i Bergen i 1877. Strøkets buekorps heter Nygaards Bataljon.

## Viktige gater i strøket
* Fredrik Meltzers gate (Bergen)
* Muséplassen (Bergen)
* Harald Hårfagres gate (Bergen)
* Parkveien (Bergen)
* Villaveien (Bergen)
* Allégaten (Bergen)
* Fosswinckels gate (Bergen)
* Johannes Bruns gate (Bergen)
* Nygårdsgaten (Bergen)
* Edvard Griegs plass (Bergen)
* Daniel Hansens gate (Bergen)
* Lars Hilles gate (Bergen)
* Vestre Strømkaien (Bergen)
* Rasmus Meyers Allé (Bergen)
* Professor Keysers gate (Bergen)
* Herman Foss gate (Bergen)
* Hans Holmboes gate (Bergen)
* Strømgaten (Bergen)
* Lyder Sagens gate (Bergen)
* Jonas Reins gate (Bergen)
* Hans Tanks gate (Bergen)
* Agnes Mowinckels gate (Bergen)
* Borgermester Platous gate (Bergen)

## Viktige bygninger

* Grieghallen
* Lysverket
* Realfagbygget
* Geofysisk institutt
* Nygård skole
* Stein Rokkans hus
* Studentsenteret
* St. Jacob kirke
* St. Paul kirke
## Viktige virksomheter
* Media City Bergen
* Florida sykehus
* Bergen Legevakt
* Fylkesadministrasjonen i Vestland
* Universitetet i Bergen
* Høgskolen i Bergen
* Handelshøyskolen BI, avdeling Bergen
* Bergen kunstmuseum
* Bergen maritime videregående skole
* Bergen Museum (naturhistorisk avdeling)
* Griegakademiet
* Bergen filharmoniske orkester
* St. Paul skole
* Bergen kulturskole

## Parker/grøntområder
* Muséhagen (Botanisk hage)
* Nygårdsparken

## Litteratur
* Koren-Wiberg; «Bergens byggemåte og byens forskjønnelse», i *Bergen 1814-1914*, Bergen 1914 s. 321-340
* Nordhagen, Per Jonas; *På universitetets grunn, Nygårdshøydens arkitekturhistorie 1860-2000*, Bergen 2004 ISBN 82-514-0666-8
* Olsen, Einar; «Folk og bebyggelse», i *Bergen 1814-1914*, Bergen 1914 s. 219-320
* Roald, Hans-Jacob; «Fra skorsteinshus til hageforsteder, Et utvalg reguleringsplaner i Bergen 1860-1970» i *Bergen Byplans Historie, visjon og virkelighet*, Bergen 1990, s. 67-81, ISBN 82-7574-000-2

## Eksterne lenker
* Bergen byleksikon på nett, om Nygård (bydel)